རྒྱ་བོད་གཉིས་སུ་ཡིན་ཡང་རྐུབ་སྟེགས་སྟེང་ནས་ཁ་གསར་ལམ་ལ་ཕྱོགས་མ་ཉིད་ནས་དེ་རིང་གི་བོད་གླེང་བར་དགའ་བ་ཙམ་དུ་མ་ཟད་ཁ་སུ་མགྱོགས་ལྟ་བུའང་ཡིན།རྒྱ་ནག་གིས་ཞིང་བྲན་ལམ་ལུགས་འོག་གི་བོད་ནི་ནམ་ཡང་མུན་ནག་རེད།སྐར་ལྔའི་དར་དམར་འོག་གི་བོད་ནི་བདེ་ལྡན་གྱི་ཞིང་ས་ཡིན།དེར་འཚོ་བའི་སྐྱེི་འགྲོ་རྣམས་ནི་བདེ་དགའ་ལ་རོལ་ཅིང་།མེས་རྒྱལ་ལ་དགའ་ཞེན་དང་།ཏང་ལ་བརྩེི་སེམས་ཡོད་ཟེར།བོད་པ་ཚང་གིས་དེ་རིང་གི་བོད་ཀྱི་སྐེ་བསྡམས་ཡོད།མིག་འབྲས་བཏོན་ཡོད།རྐང་ལག་སྒྲོག་ཡོད།དེ་རིང་བོད་ནི་མི་ཡུལ་གྱི་དམྱལ་བ་རེད་ཟེར།ཕྱོགས་གཉིས་ཀ་ལ་དེ་རིང་གི་བོད་ཀྱི་མཚོན་མདོག་སྟོན་སྟངས་གཅིག་ལས་གཅིག་སྙན་གྱི་གཏམ་རྒྱུད་རེ་འཆད་འདུག་པས་གནས་ལུགས་ལག་པས་སྙོབ་མི་མྱོང་བའི་མི་ཞིག་ཡིན་ན་སུ་ལ་བདེན་ཁ་སྤྲོད་སྟངས་མ་ཤེས་པའི་ཚད་ཡིན་ཡང་།སྟོང་ལོ་གསར་པ་ཤར་ནས་བཟུང་ཏེ་འདབ་གཤོག་གཉིས་ལྡན་གྱི་སེང་ཕྲུག་མང་པོ་མང་པོས་གངས་རིའི་རྩེིནས་ཁ་འཛམ་གླིང་ལ་གཏད་ནས་ང་ཚོའི་མིག་འབྲས་བཏོན་སོང་།ང་ཚོའི་ཁ་་བཀབ་སོང་།ང་ཚོའི་གནས་མལ་འཁྱགས་སོང་ཅེས་པའི་གནས་ལུགས་ཀྱི་གླུ་དབྱངས་དེས་ཕྱོགས་གཉིས་ཀྱི་བཤད་པའི་གཏམ་ལ་རྒྱུད་ལྕི་ཡངས་མཇལ་ཡོད།